Esma Alić

Esma Alić (født 8. oktober 2002) er en bosnisk alpinist, som representerer klubben Ski Club Bjelašnica. 

Under Vinter-OL 2022 i Beijing, ble hun nummer 40 i slalåm.

Idrettskarriere

Sesongen 2018/19 
Alić deltok i sitt første FIS-renn i november 2018, i storslalåm i Sölden i Østerrike, der hun kom på 61.-plass. I desember deltok hun i det bosniske juniormesterskapet i alpint, der hun vant slalåm. Under Bosnisk mesterskap i alpint 2019 fikk hun bronse i storslalåm. 

Hun deltok i Vinter-EYOF 2019 (European Youth Olympic Festival) i Sarajevo i Bosnia-Hercegovina, og kom der på 37.-plass i storslalåm, men kjørte ut i slalåm.

Sesongen 2019/20 
Hun deltok i alpint under Vinter-OL for ungdom 2020, der hun var flaggbærer under åpningsseremonien. Der kjørte hun ut i storslalåm, etter at hun lå på 44.-plass etter første omgang. Hun kjørte også ut i slalåmrennet.

Referanser

Eksterne lenker 
 
  Profil hos Vinter-OL for ungdom 2020

Bosniske alpinister
Deltakere under Vinter-OL for ungdom 2020
Deltakere for Bosnia-Hercegovina under Vinter-OL 2022
Alpinister under Vinter-OL 2022
Deltakere for Bosnia-Hercegovina under VM i alpint 2021